recursal/SuperWikiNEXT-32B huggingface dataset:
**மயூரா** (சமசுகிருதம்: मयूर *Mayūra*) என்பது மயில் என்பதற்கான சமசுகிருத வார்த்தையாகும். இது இந்து கலாச்சாரத்தின் புனித பறவைகளில் ஒன்றாகும். இது பல இந்து மத நூல்களில் குறிப்பிடப்பட்டுள்ளது. இது இந்தியாவின் பல பகுதிகளில் பயன்படுத்தப்படும் சமகால இந்துப் பெயராகும்.

பின்னணி
-------

An Indian PeacockAn Indian Peacock
மயில் இந்து கலாச்சாரத்தின் மற்றொரு தெய்வீக பறவையான கருடனின் இறகுகளிலிருந்து உருவாக்கப்பட்டது என்று புராணக்கதை ஒன்று கூறுகிறது. கருடன் மும்மூர்த்திகளில் ஒருவரான விஷ்ணுவின் வாகனம் என்று நம்பப்படுகிறது. மயில் புராணப் பறவையாக உள்ள படங்களில், இது ஒரு பாம்பைக் கொல்வது போல் சித்தரிக்கப்பட்டுள்ளது. இந்து மத நூல்களின் படி, இச்செயல் காலச் சுழற்சியின் அடையாளமாக உள்ளது.

முக்கியத்துவம்
--------------

மயில் இந்துக்களின் பல கடவுள்கள் மற்றும் தெய்வங்களுடன் தொடர்புடையது:

*உத்தர ராமாயணத்தில்* உள்ள ஒரு கதையின்படி இராவணனை வெல்ல முடியாமல், மயிலின் இறக்கையின் கீழ் தஞ்சமடைந்தான் இந்திரன். பின்னர் "ஆயிரம் கண்கள்" மற்றும் பாம்புகளிடமிருந்து அச்சமின்றி வாழ ஆசீர்வதிக்கப்பட்டான். இன்னொரு கதையில் ஆயிரம் புண்களுடன் சாபம் பெற்றுப் பிறந்த இந்திரன் பின்னர் சாபம் நீங்கி, ஆயிரம் கண்கள் கொண்ட மயிலாக மாறினான்.

சப்தகன்னியர் பொதுவாக ஒரு மயிலுடன்சித்தரிக்கப்படுகின்றனர். சப்தகன்னியரின் வாகனமாக மயில் உள்ளது.

பரவணி என்ற பெயருடைய மயில், கார்த்திகேய கடவுளின் வாகனமாக உள்ளது.

கிருஷ்ணர் பொதுவாக மயில் இறகுகளால் தன் தலையை அலங்கரிக்கிறார்.

விஷ்ணுவின் மனைவியான இலட்சுமி, செழிப்பு, அதிர்ஷ்டம் மற்றும் அழகுக்கான தெய்வம். அவள் மயூராவால் அடையாளப்படுத்தப்படுகிறாள்.

**மயூரேஸ்வரர்** விநாயகரின் அவதாரம். இவருடைய வாகனமும் மயில் (விநாயக புராணத்தில்)

**சித்ரமேகலா** என்ற மயில் சரசுவதியுடன் தொடர்புடையது. கருணை, பொறுமை, இரக்கம், இரக்கம் மற்றும் அறிவு ஆகியவற்றைக் குறிக்கும் தெய்வம், சரசுவதி.

அட்ட பைரவர்களில் ஒருவர் *சிறீ சந்தா பைரவர் ("எட்டு பைரவர்கள்")*; ஆசுதா பைரவர். இவருடைய வாகனமும் மயில்.
**விகட** (Vikaṭa) *("அசாதாரண வடிவம்", "தவறான வடிவம்")*, விநாயகரின் அவதாரம், மயில் வாகனமாக உள்ளது (முத்கல புராணத்தில்).

பொதுவாக, மயிலின் இறகுகள் புனிதமானவையாகக் கருதப்படுகின்றன. மேலும் இவை இந்து கடவுகளின் படங்களையும் கருவிகளையும் தூசி நீக்கப் பயன்படுகின்றன.

ஆசிய நாட்டுப்புறக் கதைகளில், குறிப்பாக இலங்கையின் வேத கதைகளில், மயில் நூற்றுக்கணக்கான பூரான் மற்றும் பாம்புகளைக் கொல்வதால் பாராட்ப்படுகிறது.

மேலும் பார்க்கவும்
------------------

* ஆர்கஸ் பனோப்டெஸ்
* மஹாமயூரி
* மெலெக் டாஸ்

மேற்கோள்கள்
-----------

மேலும் படிக்க
-------------

1. ↑  witzel, michael (1999). "Substrate Languages in Old Indo-Aryan (Ṛgvedic, Middle and Late Vedic)". *Electronic Journal of Vedic Studies* **5** (1).. பார்த்த நாள்: 3 March 2013.
2. ↑  Anonymous (1891). *Ramavijaya (The mythological history of Rama)*. Bombay: Dubhashi & Co.. பக். 14. .
3. ↑  C.G. and C.S.Seligman, "The Vedas", Oosterhout 1969
'**கோகிலம்'** இலங்கை, கிழக்கு மாகாணத்தின், கல்முனை, சாய்ந்தமருது பிரதேசத்திலிருந்து வெளிவந்த காலாண்டுச் சஞ்சிகை. மொத்தம் ஆறு இதழ்கள் வெளிவந்துள்ளன. இருப்பினும் படைப்பிலக்கியத் துறையில் ஓரளவிற்கு தாக்கத்தை ஏற்படுத்திய ஒரு சிற்றிதழாகக் குறிப்பிடலாம்.

வெளிவந்த இதழ்கள்
----------------

முதலாவது இதழ் 1983 ஆம் ஆண்டு சனவரி மாதத்திலும், இறுதி இதழ் (ஆறாவது இதழ்) 1984 செப்டம்பர் மாதத்திலும் வெளிவந்தது.

நிர்வாகம்
---------

பிரதம ஆசிரியர்: எம்ஸியேபரீத். துணை ஆசிரியர்: தம்பிலுவிலைச் சேர்ந்த ஜெகதீஸ்வரி சபாரெத்தினம் (தம்பிலுவில் ஜெகா) இச்சஞ்சிகை கல்முனை சாய்ந்தமருது எனும் முகவரியைக் கொண்டிருந்தது.

உள்ளடக்கம்
----------

இலக்கிய கட்டுரைகள், கட்டுரைகள், சிறுகதைகள், கவிதைகள், துணுக்குகள், நூல்நயம், வாசகர் பக்கம், கேள்வி பதில், சமயம், கலாசாரம் போன்ற பல்வேறு அம்சங்களை உள்ளடக்கியதாக இருந்தது. கோகிலம் தனது 3வது இதழுடன் உருவ அமைப்பிலும் உள்ளடக்கத்திலும் தன்னை விரிவாக்கிக் கொண்டது. கோகிலம் 5ல், இதயராகம் பேட்டி, ஆங்கிலம் கற்போமா? போன்ற அம்சங்கள் உள்ளடங்கின.

இதில் எழுதியோர்
---------------

மா.சந்திரலேகா, மசுறா ஏ. மஜீட், மருதூரான், எஸ். எம். எம். ராபிக், இப்னு அஸமத், அன்பிதயன் சிராஜ், பாரதிபுரம் வி.நடனசேகரம், ராதிகா குமாரசாமி, பரந்தன் செவ்வந்தி, மகாலிங்கம், பாண்டிருப்பு நாகராஜா, சாய்ந்தமருது ஆர். எம். நௌஸாத், மூதூர் சிராஜ், பரந்தன், கலைப் புஸ்பா, ஈழதாசன், காரைதீவு வீ. சிவபாலன், கலீல், சோலைக்கிளி, ப. ஜெகதீசன், ஒலுவில் அமுதன், கின்னியா அமீர் அலி
**மரகத வீணை** ஜனவரி 27, 2014 ஆம் திகதி முதல், திங்கள் முதல் சனி வரை, பகல் 11 : 30 மணிக்கு சன் தொலைக்காட்சியில் ஒளிபரப்பான மெகா தொடர். மரகத வீணையில் விரல் பதித்து அனைத்து நரம்புகளையும் ஒற்றை விரலால் மீட்டி ராகத்தை கண்களில் கண்ணீரோடு தரும் தொடர். **மெட்டி ஒலி எஸ் சித்திக்கின் சினிடைம்ஸ்** நிறுவனம் இத்தொடரைத் தயாரிக்கிறது. இந்தத் தொடருக்கு எல். முத்துகுமாரசாமி மற்றும் கே. ஆர். ராஜகோபாலன் கதை-திரைக்கதை எழுதியுள்ளார்கள். இந்தத் தொடரை ப. செல்வம் இயக்கியுள்ளார்.

இந்தத் தொடரில் **கார்த்திகை பெண்கள்**, தேனிலவு மற்றும் காயத்ரி போன்ற தொடர்களில் நடிக்கின்ற நீமா/ சந்தோஷி கதாநாயகியாக நடித்துள்ளார், இவருடன் உதய், மனோகரன், குமரகுரு, கிருத்திகா போன்ற பல சின்னத்திரை நடிகர்கள் நடித்துள்ளார்கள.

கதை சுருக்கம்
-------------

காதலனின் குடும்பத்திற்காக எல்லாமாய் மாறிய ஒரு பெண்ணின் சரித்திரம். காதலனின் சகோதரிகளுக்கு தாயாக மாறிய ஒரு இளம்பெண்ணின் வாழ்க்கையை குறிக்கிறது.

நடிகர்கள்
---------

* நீமா/ரேஷ்மா/சந்தோஷி (திவ்யாவாக )
* உதய்
* னோகரன்
* குமரகுரு
* கிருத்திகா
* குமரேஷன்
* அலெக்ஸ் பாண்டியன்
* தினசங்கர்
* கீதா ரவிசங்கர்
* திவ்யா
* சங்கிதா
* துரை
* ஷ்யாம்
* ரேகா
* கங்கா

பாடல்
-----

இந்த தொடருக்கு யுகபாரதி பாடல் எழுதி உள்ளார். ஹரிஹரசுதன் பாடல் பாடியுள்ளார்.

இவற்றை பார்க்க
--------------

* சன் தொலைக்காட்சி நாடகத் தொடர்கள் பட்டியல்

வெளி இணைப்புகள்
---------------

* Official Website (ஆங்கிலம்)
* Sun TV on YouTube
* Vikatan TV on YouTube
* Sun TV Network (ஆங்கிலம்)
* Sun Group (ஆங்கிலம்)
பாக்கித்தானில் உள்ள **தேசிய தீநுண்மியியல் நிறுவனம்** (*National Institute of Virology - Pakistan*) உயிரியல் பாதுகாப்பு மையமாகச் செயல்படும் தேசிய ஆராய்ச்சி நிறுவனம் ஆகும். வளர்ந்து வரும் தொற்று நோய்களை அடையாளம் காணவும் ஒழிக்கவும் அர்ப்பணிக்கப்பட்ட தேசிய ஆய்வக தளமாகவும் உயிரியல் போர் முயற்சிகளாகவும் உள்ளது. கராச்சி பல்கலைக்கழகத்தால் சுகாதார அமைச்சகத்திற்காக நிர்வகிக்கப்படும் பிஎஸ்எல் 3 வகை ஆய்வகமாகும். கராச்சி பல்கலைக்கழகத்தின் வேதியியல் மற்றும் உயிரியல் அறிவியல் பன்னாட்டு நிறுவனம் செப்டம்பர் 19, 2019இல் தேசிய தீநுண்மியியல் நிறுவனத்தை நிறுவியது.

பாக்கித்தானில் சார்சு-கோ2 தீநுண்மி தொற்றால் ஏற்படும் நோயான கோவிட்-19-பெருந்தொற்று ஏற்பட்டபோது இந்த நிறுவனம் முக்கியத்துவம் பெற்றது. இந்நிறுவனம் கோவிட்-19-பெருந்தொற்றினைக் கண்டறியப் பரிசோதனைக் கருவிகளை உருவாக்கியுள்ளது. இந்தப் பரிசோதனைக் கருவி இறக்குமதி செய்யப்பட்ட கருவிகளைக் காட்டிலும் மிகக் குறைந்த செலவில் தயாரிக்கப்படுகிறது. இதனால் அதிக எண்ணிக்கையிலான குடிமக்கள் கொரானோ சோதனைக்கு உட்படுத்தப்பட்டார்கள். பாகிஸ்தானில் பெருந்தொற்று ஏற்பட்டபோது, சிந்து மாகாண அரசு பாக்கித்தானின் மத்திய அரசின் சுகாதார அமைச்சகத்துடன் இணைந்து தொற்று நோய்களுக்கான சிகிச்சைக்கான தடுப்பூசிகள் மற்றும் மருந்துகளை உருவாக்க பணியினை துவக்கியது.

மேற்கோள்கள்
-----------

1. ↑  imedia.com.pk, Interactive Media Pakistan-. "International Center for Chemical and Biological Sciences". *iccs.edu* (ஆங்கிலம்). International Center for Chemical and Biological Sciences. 13 May 2020 அன்று பார்க்கப்பட்டது.
2. ↑  "KU ICCBS established National Institute of Virology :)" (ஆங்கிலம்). 13 May 2020 அன்று பார்க்கப்பட்டது.
3. ↑  "KU institute helps Indus Hospital increase COVID-19 diagnosis capacity" (in en).. பார்த்த நாள்: 13 May 2020.
4. ↑  Rizvi, Safdar. "On the cusp: National Institute of Virology, like many other organizations, are working to develop its own coronavirus diagnostic kit" (in en).. பார்த்த நாள்: 13 May 2020.
5. ↑  "Sindh plans to set up modern virology lab - Pakistan Today". Pakistan Today, 2020.. பார்த்த நாள்: 13 May 2020. 
[*தொடர்பிழந்த இணைப்பு*]
**திவாகர் வாசு** *(Divakar Vasu)* என்பவர் இந்தியாவைச் சேர்ந்த ஒரு முதல்தர துடுபாட்ட வீர்ர் ஆவார். இவர் 1967 ஆம் ஆண்டு டிசம்பர் மாதம் 11 ஆம் தேதி பிறந்தார். 1988/1989 மற்றும் 1998/1999 காலப்பகுதியில் வாசு தமிழ்நாட்டிற்காக விளையாடியுள்ளார். விளையாட்டிலிருந்து ஓய்வு பெற்ற பின்னர் இவர் ஒரு துடுப்பாட்ட பயிற்சியாளராக வாழ்ந்து வருகிறார்.

வாழ்க்கை
--------

ஒரு மட்டையாளராகத் தன்னுடைய கிரிக்கெட் வாழ்வைத் தொடங்கிய வாசு கிரிக்கெட் விளையாட்டின் சகலதுறைகளையும் கற்றுக் கொண்டார். இடதுகை மிதவேகப் பந்து வீச்சாளராகப் பந்து வீசீனார். 1993 ஆம் ஆண்டு ஏற்பட்ட ஓர் இருசக்கர வாகன விபத்துக்குப் பின்னர் வாசு தன்னுடைய பந்து வீசும் முறையை இடதுகை மரபுவழா சுழல் பந்து வீச்சாக மாற்றிக் கொண்டார். விபத்தில் இவருடைய இடது கணுக்காலில் மூன்று எலும்புகள் முறிந்தன. 1995 ஆம் ஆண்டு வாசுவின் இடது கண்ணில் பார்வை இழப்பு ஏற்பட்டது. 

1988 முதல் 1999 ஆம் ஆண்டு வரை பதினோரு பருவங்களாக வாசி தமிழ்நாடு அணிக்காக விளையாடியிருக்கிறார். 2003-2004 ஆண்டு மட்டும் இவர் அசாம் அணிக்காக விளையாடினார். தன்னுடைய கிரிக்கெட் வாழ்வில் வாசு 76 முதல் தரப் போட்டிகளிலும் எனப்படும் 41 பன்னாட்டு ஒரு நாள் கிரிக்கெட் போட்டிகளிலும் பங்கேற்றுள்ளார். மேலும், வாசு தெற்கு மண்டல கிரிக்கெட் அணியிலும், கிரிக்கெட் மன்ற தலைவர் XI அணியிலும் விளையாடியுள்ளார். 1994-1995 ஆம் ஆண்டு கால இரஞ்சிக் கோப்பை கிரிக்கெட் ஆட்டத்தில் 17.94 சராசரியுடன் 34 விக்கெட்டுகளை வீழ்த்தி இரண்டாவது அதிகபட்ச விக்கெட் வீழ்த்தியவர் என்ற சாதனை படைத்தார். வாசு கிரிக்கெட் விளையாட்டின் சகலதுறை வல்லுநராக இருந்தபோதிலும் தேசிய அணிக்காக அவர் தேர்ந்தெடுக்கப்படவேயில்லை. தமிழ்நாடு கிரிக்கெட் சங்கத்தின் முதல் தரப் போட்டிகளோடு வாசுவின் கிரிக்கெட் வாழ்க்கை முடிந்து போனது. 

அனைத்துலக கிரிக்கெட் அமைப்பின் பந்துவீச்சுப் பயிற்சியாளராவதற்கு முன்பும், இந்தியக் கிரிக்கெட் கட்டுப்பாட்டு வாரியம் மற்றும் ஐ.பி.எல் போட்டிகளின் பயிற்சியாளராவதற்கு முன்பும் தேசிய கிரிக்கெட் சங்கத்தில் வாசு ஒரு பயிற்சியாளராக பணிபுரிந்தார். 2015 ஆம் ஆண்டு வாசு எம். வெங்கட்டரமணாவுடன் இணைந்து பிராக்யன் ஓய்சாவின் பந்துவீச்சு முறையினை திருத்தி அமைப்பதில் பங்கேற்றார்.

மேற்கோள்கள்
-----------

1. ↑  "Cricket is where his heart is". The Hindu. 10 January 2016 அன்று பார்க்கப்பட்டது.
2. ↑  "Bowling in Ranji Trophy 1994/95 (Ordered by Wickets)". CricketArchive. 10 January 2016 அன்று பார்க்கப்பட்டது.
3. ↑  Dinakar, S. "Bowlers called for illegal action need counselling: Vasu". The Hindu. 10 January 2016 அன்று பார்க்கப்பட்டது.
4. ↑  "Make U-15 training stronger". IBNLive. 10 January 2016 அன்று பார்க்கப்பட்டது.
5. ↑  "Pragyan Ojha's Bowling Action Cleared by BCCI". NDTV. 4 மார்ச் 2016 அன்று மூலம் பரணிடப்பட்டது. 10 January 2016 அன்று பார்க்கப்பட்டது.

புற இணைப்புகள்
--------------

* கிரிக்கின்ஃபோவில் இருந்து விளையாட்டுவீரர் விபரக்குறிப்பு: திவாகர் வாசு
* Player Profile: திவாகர் வாசு கிரிக்கெட்ஆர்க்கைவில் இருந்து
**மய்யழிப்புழையூடோ தீரங்களில் (மய்யழிக் கரையோரம்)**, எம். முகுந்தன் எழுதிய மலையாள மொழிப் புதினம் ஆகும். ஆசிரியரின் மகத்தான காவியமாகப் பரவலாக கருதப்பட்ட இப்புதினம், கடந்தகால வரலாற்றில், மாஹெவின் (மாயாஜியின்) அரசியல் மற்றும் சமூக பின்னணியை, ஒரு மாய வழியில், தெளிவாக விவரிக்கிறது. இந்த புதினமானது, ஆங்கிலம் மற்றும் பிரெஞ்சு, தமிழ் மொழிகளில் மொழிபெயர்க்கப்பட்டு மூன்று பதிப்பையும் கண்டுள்ளது. தமிழில் இந்த புத்தகத்தை மொழி பெயர்த்தவர் ருத்ர துளசிதாஸ் என்கின்ற இளம்பாரதி. இவர் இந்த மொழி பெயர்ப்புக்காக இலக்கியத்தின் உயரிய விருதான சாகித்ய அகாடமி விருது பெற்றார்

வரலாற்றுப் பின்னணி
------------------

இந்தப் புதினம் மாஹேவில், ஒரு சில குடும்பங்களின் வாழ்க்கையை அடிப்படையாகக் கொண்டது. மாஹேவின் புதிய தலைமுறை, இந்தியாவுடன் பிரெஞ்சு குடியரசை ஒன்றிணைக்க விரும்பியது. பழைய மக்கள் பிரஞ்சு ஆட்சியாளர்களுக்கு விசுவாசமாக இருந்தனர். ஆனால் காலனித்துவ ஆட்சி ஒரு காதல் கவர்ச்சி என நம்பப்படுகிறது. கனரான் மற்றும் தாசன் என்று இரண்டு நபர்கள், பிரஞ்சுக்கு எதிரானப் போராட்டத்தின் தலைமையை எடுத்துக் கொண்டனர். இந்த நாவலில் மாஹேயின் பிரெஞ்சு ஆட்சியின் காதல் பற்றிய சிறந்த விவரங்கள் உள்ளன. மாஹெவின் தெருக்களில் பிரஞ்சு பெயர்கள் பழைய அழகை திரும்பப் பெறுகின்றன. மாஹெவில்மா ஒரு கிறித்தவத் தேவாலயமும், பல ஹிந்து கோயில்கள் உள்ளன. அரசாங்கத்தின் அலுவலகங்களில் இருந்து தேசியக்கொடி அகற்றப்பட்டபோது, முதல் புரட்சியைக் கதை விவரிக்கிறது. பிரஞ்சு கடற்படை வந்தபோது இந்த புரட்சி தோல்வியடைந்தது. அதனால் ஆர்வலர்கள் மாஹே பிரிட்ஜ் முழுவதும் ஓடிவிட்டனர். இரண்டாம் மற்றும் இறுதிப் புரட்சி வெற்றிகரமாக இருந்தது. எனவே, பிரெஞ்சு ஆட்சியாளர்கள் கப்பல் மூலம் தம்நாடு திரும்பினர்.

கதைக்கரு
--------

இந்த நாவலின் கதாநாயகனும் இளம் இந்தியக்காரனான தாதன், பிரெஞ்சு மாஹியில் பிறந்து, பாண்டிச்சேரி பள்ளியில் பயின்றவர். பிரஞ்சு நிர்வாகத்தில் அவருக்கு வேலை கிடைத்தும், பாரிசில் உயர் கல்விக்கான உதவியைப் பெற்றிருந்தும், அவர் சுதந்திரப் போராட்டத்தில் சேரவே விரும்பினார். அவர் கம்யூனிச சித்தாந்தத்தால் ஈர்க்கப்பட்டவர். காந்திய கனரான் வாங்கிய சுதந்திர இயக்கத்தை அவர் இணைகிறார். இதற்கிடையில் சந்திரிகா என்றழைக்கப்படும் ஓர் அழகான பெண் அவரைக் காதலிக்கிறாள். ஆனால் புரட்சிக்கான அவரது அர்ப்பணிப்பு காரணமாக, திருமண வாழ்வை நிராகரிக்கிறார். பிரெஞ்சு நீதிபதியால் 12 ஆண்டுகள் சிறைத்தண்டனை விதிக்கப்பட்ட தாசன், இந்திய யூனியன் வழியாகத் தப்பிச் சென்றார். வெளிநாட்டு ஆட்சியிலிருந்து மாஹெவுக்கு விடுதலைதரவேண்டி, விரைவில் அவர் மாஹேவுக்கு தன்னார்வலர் குழுவிற்குத் திரும்பி வருகிறார். நிர்வாகக் கட்டிடங்களில், பிரெஞ்சு தேசியக் கொடி அகற்றப்பட்டு, இந்திய தேசிய கொடி ஏற்றப்பட்டது. ஒரு உள்ளூர் ஹீரோவாக இருந்தபோதும், அவர் தனது வாழ்வாதாரத்திற்காக போராடுகிறார். ஏனெனில் அவர் ஒரு வேலைவாய்ப்பை ஏற்று, பிரதான வாழ்க்கை வாழ மறுத்து விட்டார். பெற்றோரின் கட்டாயத்தில் வேறு ஒருவரைத் திருமணம் செய்துகொண்ட அந்தப்பெண், தற்கொலை செய்து கொள்கிறார். மாஹெ கடற்கரையில், வெல்லயங்கல்லு தீவிற்கு, அப்பெண்ணின் வழியில் ஆத்மாவைக் கரைத்துக்கொள்ள செல்கிறார்.

மேற்கோள்கள்
-----------

1. ↑  "Malayalam novelettes in translation". 26 ஏப்ரல் 2017 அன்று பார்க்கப்பட்டது.
2. ↑  "Making mischief... .By God !". 26 ஏப்ரல் 2017 அன்று பார்க்கப்பட்டது.

வெளியிணைப்புகள்
---------------
**தேசிய நில அதிர்வு கண்காணிப்பு மையம்** (*National Seismic Monitoring Centre*) பாக்கித்தானின் இசுலாமாபாத்தில் உள்ள ஒரு பூகம்ப கண்காணிப்பு மையம் ஆகும். இந்த மையம் பாக்கித்தான் வானிலை துறையால் நிர்வகிக்கப்படுகிறது.

பின்னணி
-------

20 அகன்ற வரிசை நில அதிர்வு நிலையங்கள் மற்றும் 15 குறுகிய கால நில அதிர்வு நிலையங்களின் வலையமைப்பை இந்த மையம் இயக்குகிறது. பாக்கித்தானில் நில அதிர்வு நடவடிக்கைகளை கண்காணிக்கவும் மக்ரான் துணை மண்டலத்தில் சுனாமி நிலநடுக்கத்தை மேலும் கண்டறியவும் பாக்கித்தானின் தேசிய நில அதிர்வு கண்காணிப்பு மையம்</nowiki> செயல்படுகிறது. தேசிய சுனாமி எச்சரிக்கை மையம், கராச்சி மற்றும் பாக்கித்தான் கடற்படையுடன் நெருக்கமான ஒருங்கிணைப்பில் இம்மையம் செயல்படுகிறது. நாடு முழுவதும் இருக்கும் இந்த வலையமைப்பில் பிரித்தானிய மற்றும் சீன நில அதிர்வு சாதனங்கள் பொருத்தப்பட்டுள்ளன.

மேற்கோள்கள்
-----------

1. ↑  "About us » National Seismic Monitoring Centre, Islamabad". *seismic.pmd.gov.pk*. 2021-12-07 அன்று பார்க்கப்பட்டது.
2. ↑  Ahmed Amir, Najeeb (2016). "An Inception Report on Tsunami Early Warning System and Standard Operating Procedure of Pakistan Meteorological Department" (PDF). Pakistan Meteorological Department. 7 December 2021 அன்று பார்க்கப்பட்டது.
**திவ்யா நாகேஷ்** என்பவர் இந்திய திரைப்பட நடிகையாவார். இவர் 2009 இல் வெளியான அருந்ததி என்ற தெலுங்குத் திரைப்படத்தில் நடித்தமைக்காக அறியப்படுகிறார். இத்திரைப்படம் தமிழ், மலையாளம், கன்னடம் ஆகிய மொழிகளில் மொழி பெயர்க்கப்பட்டு வெளிவந்தது.

கல்வி
-----

திவ்யா மும்பையில் பிறந்தவர். இவருடைய குடும்பம் சென்னையில் குடியேறியமையால் கல்வியை சென்னையில் கற்றார். சென்னை செயின்ட் ஜோசப் பள்ளியிலும், திருச்சி ஹோலி க்ராஸ் மேல்நிலைப்பள்ளியிலும் படித்தார்.

திரையுலகம்
----------

திவ்யா பள்ளி படிக்கும் காலத்தில் தொலைக்காட்சி தொடர்களிலும், விளம்பரங்களிலும் குழந்தை நட்சத்திரமாக நடித்துள்ளார். அந்நியன், அது ஒரு கனா காலம், ஜில்லுன்னு ஒரு காதல், பொய் போன்ற படங்களில் குழந்தை நட்சத்திரமாக நடித்துள்ளார். இதில் அந்நியன் திரைப்படத்தில் இளம்வயது விக்ரமின் தங்கையாக நடித்திருந்தார். அத்திரைப்படத்தில் பள்ளி செல்லும் பொழுது தேங்கிய நீரில் மின்சாரம் பாய்வது தெரியாமல் விழுந்து இறப்பது என்ற காட்சியில் நடிப்பை வெளிப்படுத்தி மக்களின் கவனம் பெற்றார்.

விருதுகள்
---------

சிறந்த குழந்தை நட்சத்திரத்திற்கான நந்தி விருது - 2009 - அருந்ததி திரைப்படத்திற்காக.

திரைப்படங்கள்
-------------

குழந்தை நட்சத்திரமாக
1. அந்நியன்
2. அது ஒரு கனா காலம்
3. ஜில்லுன்னு ஒரு காதல்
4. பொய்
5. அருந்ததி

நாயகியாக
1. மதிகெட்டான் சாலை - 2011
2. பாசக்கார நண்பர்கள் -2011
3. இறுதியாக தேடினேன்
4. வஸ்தவம் (தெலுங்குத் திரைப்படம்)
5. புவனக்காடு 2013
6. மேற்கு முகப்பேர் கனகதுர்கா - 2016

ஆதாரங்கள்
---------

1. ↑
2. ↑  நநந

வெளி இணைப்புகள்
---------------

* ஐ.எம்.டி.பி இணையத்தளத்தில் திவ்யா நாகேஷ்
**சென்னை நிமிஷாம்பாள் கோயில்** தமிழ்நாட்டில் சென்னை மாவட்டம், சென்னை என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் ஸ்ரீ நிமிஷாம்பாள் சன்னதியும், நிமிக்ஷா, லிங்கம், விநாயகர், ஸ்ரீதேவி, பூதேவி, விக்ஷ் ணு, சுப்ரமணியர், நவகிரகம் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஆடி மாதம் ஆடி விழா முக்கிய திருவிழாவாக நடைபெறுகிறது. புரட்டாசி மாதம் சிறப்பு அலங்காரம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**செயலூர் இளம்பொன் சாத்தன் கொற்றனார்** சங்ககாலப் புலவர். அகநானூறு 177 எண்ணுள்ள ஒரே ஒரு பாடல் மட்டும் இவரது பாடலாகச் சங்கநூல் தொகையில் இடம் பெற்றுள்ளது.

புலவர் பெயர் கொற்றனார். இவரது தந்தை பெயர் சாத்தன். இளம்பொன் என்பது **தங்கம்**. இவர்கள் இருவரும் போன்னணி **வினைஞர்**களாகவும், **வணிகர்**களாகவும் விளங்கியவர்கள். இவர்கள் வாழ்ந்த ஊர் **செயலூர்**.

பாடல் சொல்லும் செய்தி
---------------------

இன்னும் வாரார். இனி என் செய்கோ? என வருந்தாதே. உன் ஆகத்து எழுதிய தொய்யிலை நினைத்து வந்துவிடுவார் என்று சொல்லித் தோழி தலைவியைத் தேற்றுகிறாள்.

### ஒருங்கு பிணித்து இயன்ற வெறி கொள் ஐம்பால்

ஐந்து கால் எடுத்துப் பின்னப்பட்ட சடை ஐம்பால். எண்ணெய் பூசப்பட்ட மணத்துடன் இது யானையின் கை போல் இருந்ததாம். இந்தப் பாடல்தலைவியின் கூந்தல் இப்படி இருந்ததாம்.

### அயிரி ஆற்று அடைகரை

கழையும், வழையும் வாடக் கதிர் காய்ச்சுமாம். கருவுற்ற பெண்மயில் பாகல் பழத்தை விரும்பி யாழ் போல அகவுமாம். இலைதழைகள் மிகுந்த அயிரி ஆற்றுப் படுகையிலேயே இந்த நிலையாம். இந்த அயிரியாற்றைத் தாண்டி அவர் பொருள்செயச் சென்றாராம்.

### பண்ணன் ... மாமரம்

கழற்கால் பண்ணன் காவிரியின் வடகரையிலிருந்த (சிறுகுடி) ஊரில் வாழ்ந்தவன். அவனது குளக்கரையில் இருந்த மாவின் தளிர் போன்ற மேனியை உடையவளாம் இப் பாடல் தலைவி.
**இந்திய இசுலாமிய ஆய்வுகள் நிறுவனம்** (*Indian Institute of Islamic Studies*) இந்தியாவின் புது தில்லியில் உள்ள ஓர் இசுலாமிய ஆய்வு நிறுவனம் ஆகும்.  அக்கீம் அப்துல் அமீத் உட்பட்ட முக்கிய முசுலிம் தலைவர்களால் 1963 ஆம் ஆண்டில் இது நிறுவப்பட்டது, இவர் பின்னர் இயாமியா அம்தார்ட்டு பல்கலைக்கழகத்தை நிறுவினார்,  இந்தியாவில் இசுலாமிய பாரம்பரியம் மற்றும் கலாச்சாரத்தின் பாதுகாப்பு இந்த நிறுவனத்திடம் ஒப்படைக்கப்பட்டது. மேலும்,. இந்த நிறுவனம் கூடுதலாக இசுலாத்தில் ஆய்வுகள் மற்றும் ஆராய்ச்சி மற்றும் ஒப்பீட்டு ஆய்வுகளை ஊக்குவிக்கிறது. இந்திய இசுலாமிய ஆய்வுகள் நிறுவனத்தில் இசுலாம் பற்றிய பல தொகுப்புகளின் களஞ்சியம் இடம்பெற்றுள்ளது. பெரும்பாலும் பாரசீக மற்றும் அரபு மொழிகளில் இவை எழுதப்பட்டுள்ளன. மேலும் *இசுலாத்தில் ஆய்வுகள் என்ற* ஓரு காலாண்டு இதழையும் இந்நிறுவனம் வெளியிடுகிறது 

1984 ஆம் ஆண்டு தில்லியை தளமாகக் கொண்ட இந்திய இசுலாமிய கலாச்சார மையத்தின் நிதியுதவியிலும் இந்த நிறுவனம் முக்கிய பங்கு வகித்தது.

மேற்கோள்கள்
-----------

1. ↑  "Indian Institute of Islamic Studies (New Delhi, India)". University of Chicago. 6 Feb 2009. 15 June 2010 அன்று மூலம் பரணிடப்பட்டது. 13 August 2012 அன்று பார்க்கப்பட்டது.
2. ↑  "About Jamia Hamdard". Jamia Hamdard. 2011-12-23 அன்று மூலம் பரணிடப்பட்டது.
3. ↑  "About IICC". IICC.

புற இணைப்புகள்
--------------

* இந்திய இஸ்லாமிய ஆய்வுக் கழகத்தால் வெளியிடப்பட்ட புத்தகங்கள்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* Israel
* United States

 |
| மற்றவை | 
* IdRef

 |
**வீரப்பன் வீராத்தான்** அல்லது **வீ. வீரப்பன்** (ஆங்கிலம்: *Veerappen Veerathan* அல்லது *V. Veerappen*; மலாய்: *Veerappen Veerathan*) என்பவர் மலேசிய இந்திய வம்சாவளியைச் சேர்ந்த ஓர் அரசியல்வாதி; மற்றும் மலேசிய வழக்கறிஞர் ஆவார்.

இவர் டாக்டர் லிம் சோங் இயூ (*Dr. Lim Chong Eu*), டான் சீ கூன் (*Dr. Tan Chee Khoon*) மற்றும் டாக்டர். சையத் உசைன் அலாத்தாஸ் (*Dr. Syed Hussein Alatas*) ஆகியோருடன் இணைந்து கெராக்கான் (ஆங்கிலம்: *Malaysian People's Movement Party*; மலாய்: *Parti Gerakan Rakyat Malaysia (Gerakan)*; கட்சியை நிறுவியவர். அதற்காக மலேசிய அரசியலில் நன்கு அறியப் பட்டவரும் ஆவார்.

பொது
----

1972-ஆம் ஆண்டு, அவர் கெராக்கான் கட்சியில் இருந்து வெளியேறி, மலேசிய சமூக நீதிக் கட்சி (ஆங்கிலம்: *Malaysian Social Justice Party* (*PEKEMAS*); மலாய்: *Parti Keadilan Masyarakat Malaysia*); என்ற ஒரு புதிய கட்சியை நிறுவினார்.

1959-ஆம் ஆண்டு, மலேசியப் பொதுத் தேர்தலில் வெற்றி பெற்ற பிறகு, பினாங்கின் செபராங் செலாத்தான் நாடாளுமன்ற உறுப்பினராக பதவி வகித்தார். அந்தத் தேர்தலில், மலாயா தொழிலாளர் கட்சியின் (*Labour Party of Malaya*) சார்பில் போட்டியிட்டார்.

### மலேசிய மக்கள் இயக்கக் கட்சி

1969 பொதுத் தேர்தலில், மீண்டும் அதே பினாங்கு செபராங் செலாத்தான் தொகுதியில் கெராக்கான் கட்சியின் சார்பில் போட்டியிட்டு வெற்றி பெற்றார். 

மலேசிய அரசியலில் எதிர்க்கட்சி நாடாளுமன்ற உறுப்பினர்களில் மாண்புமிகு வீரப்பன் மிகவும் பிரபலமானவர். அதே வேளையில் மலேசிய இந்தியர்களின் செல்வாக்கப் பெற்றவர். இவருடைய பெயரில் வீரப்பன் சாலை (*Jalan Veerappan, Bukit Panchor*) என்று பினாங்கில் ஒரு சாலைக்குப் பெயர் வைக்கப்பட்டு உள்ளது.

மேற்கோள்
--------

1. ↑
2. ↑  "காப்பகப்படுத்தப்பட்ட நகல்". 2021-05-11 அன்று மூலம் பரணிடப்பட்டது. 2022-12-20 அன்று பார்க்கப்பட்டது.
3. ↑  "Jalan Veerappan off Bukit Panchor, Taman Veerappan, 14300, Penang". 20 December 2022 அன்று பார்க்கப்பட்டது.

மேலும் காண்க
------------

மலேசிய இந்திய நாடாளுமன்ற உறுப்பினர்கள்
**அனகா அலங்காமொனி** (Anaka Alankamony பிறப்பு: சூலை 10, 1994) என்பவர் இந்திய ஸ்குவாஷ் வீராங்கனை ஆவார். 2010ஆம் ஆண்டில் சர்வதேச ஸ்குவாஷ் வீரர்களுக்கான தரவரிசையில் 59 ஆவது இடத்திற்கு முன்னேறினார். 2014 ஆம் ஆண்டில் அருச்சுனா விருதினைப் பெற்றார்.

கல்வி
-----

இவர் சென்னையில் உள்ள *சேக்ரட் ஹார்ட் மெட்ரிகுலேஷன்* பள்ளியிலும் ஸ்ரீ சிவ சுப்ரமணிய நாடார் பொறியியல் கல்லூரியிலும் கல்வி கற்றார். 2013 ஆம் ஆண்டில் பென்சில்வேனியா பல்கலைக்கழகத்தில் சேர்ந்தார். அங்கு கனிணி மற்றும் பொருளியல் பிரிவில் கல்வி கற்றார். அதே சமயம் பெண்கள் ஸ்குவாஷ் பிரிவில் விளையாடினார்.

தொழில் வாழ்க்கை
---------------

தனது 15ஆம் வயதில் 15 வயதிற்குட்பட்டோருக்கான ஆசிய போட்டியில் வெற்றி பெற்றார். 2009 ஆம் ஆண்டில் உலக சாதனை படைத்து குறைந்த வயதில் *விஸ்பா வாகையாளரானார். இதற்கு முன்னதாக மலேசியாவைச்* சேர்ந்த நிகோல் டேவிட் தனது 16ஆம் வயதில் வென்றதே சாதனையாக இருந்தது. ஜோஷ்னா சின்னப்பா விஸ்பா பட்டத்தை வென்ற முதல் இந்தியர் ஆவார்.

சான்றுகள்
---------



1. ↑  Squash Info | Anaka Alankamony | Squash
2. ↑  Suryanarayan, S. R. (4 July 2012). "Triumphs and trophies" (in en). *The Hindu*. .
3. ↑  "Harinder Pal, Anaka wins PSA, WISPA titles - Times of India". *The Times of India*. .
4. ↑  "Anaka Alankamony Latest News, Biography, Photos & Stats | Anaka Alankamony's Family, House Photos & News | Anaka Alankamony's Squash Records, Achievements | Sportskeeda.com". *www.sportskeeda.com*. 2017-05-13 அன்று பார்க்கப்பட்டது.
***இந்திரஜித்*** என்பது 2017 ஆண்டைய இந்திய தமிழ்த் திரைப்படமகும். கலைப்புலி எஸ். தாணு தாயாரிக்க, அவரது மகன் கலாபிரபு இயக்கத்தில், கவுதம் கார்த்திக் கதாநாயகனாகவும், கதாநாயகியாக புதுமுக நடிகை சோனாரிகா பதோரியாவும் (சொனரிக்கா பாடோரியா) நடித்துள்ளனர். சொனாரிகா பதோரியா விஜய் தொலைக்காட்சியில் ஒளிபரப்பாகின்ற சிவம் தொடரில் பார்வதி என்ற கதாபத்திரத்தில் நடித்துள்ளார் என்பது குறிப்படத்தக்கது. இப்படத்திற்கு, சங்கர் இசான் லாய் இசையமைக்கின்றனர்.

நடிகர்கள்
---------

* கவுதம் கார்த்திக்
* சொனாரிகா பதோரியா
* அஸ்ரிதா செட்டி
* அன்கூர் சிங்
* சுதன்சு பாண்டே
* அமித்
* பிரதாப் போத்தன்

தயாரிப்பு
---------

இந்த திரைப்படத்தை கலைப்புலி எஸ் தாணுவின் மகன் கலைபிரபு இயக்கயுள்ளார். இவர் முதலில் சக்கரகட்டி என்ற திரைபடத்தை இயக்கயுள்ளார் என்பது குறிப்படத்தக்கது. இப்படம் 2017 நவம்பர் 24 அன்று வெளியானது.

இசை
---

ஆளவந்தான், விஸ்வரூபம் திரைப்படத்துக்கு இசை அமைத்த சங்கர் இசான் லாய் இந்த திரைப்படத்துக்கும் இசை அமைத்துள்ளார்.

குறிப்புகள்
-----------

1. கவுதம் கார்த்திக் கலா பிரபு கொண்ட அணி பரணிடப்பட்டது 2013-10-24 at the வந்தவழி இயந்திரம்

மேற்கோள்கள்
-----------

1. ↑  "தாணு மகன் இயக்கும் இந்திரஜித்!". தினமலர். 25 சனவரி 2014. 21 திசம்பர் 2014 அன்று பார்க்கப்பட்டது.
**கடையநல்லூர் கடகாலீஸ்வரர் கோயில்** தமிழ்நாட்டில் திருநெல்வேலி மாவட்டம், கடையநல்லூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கடகாலீஸ்வரர், கரும்பான் மொழி அம்பாள் சன்னதிகளும், விநாயகர், அருள்மிக தட்சிணாமூர்த்தி, ஆறுமுக நயினார், துர்க்கை, பைரவர், சண்டிகேஸ்வரர் உபசன்னதிகளும் உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி வழிபாடு நடக்கிறது. கார்த்திகை மாதம் திருக்கார்த்திகை முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2 3  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
கம்ப்யூட்டர் ருடே
**கம்ப்யூட்டர் ருடே** இலங்கை கொழும்பிலிருந்து 2000ம் ஆண்டிலிருந்து வெளிவரும் ஒரு மாத இதழாகும். இதன் முதல் இதழ் ஆகஸ்ட் 2000ல் வெளிவந்தது.

பணிக்கூற்று
-----------

இலங்கையில் முதலாவது தேசிய தமிழ் கணனிச் சஞ்சிகையான இச்சஞ்சிகையின் பனிக்கூற்றாக 'கணனிப் பிரியர்களின் கனவுச் சஞ்சிகை' எனும் வாக்கியம் அமைந்துள்ளது.

ஆசிரியர் பீடம்
--------------

#### பிரதம ஆசிரியர்

* சி. அனுராஜ்

#### ஆசிரியர் குழு

* ம.அருள்குமரன்
* ரா.நரேஸ்
* சி.கிசோக்குமார்
* சு.பிரதீப்

வெளியீடு
--------

ஆரம்ப காலகட்டத்தில் ரெலிகிரபிக் பப்ளிகேசன்ஸ், கம்பியூட்டர் ருடே 376 - 378 காலி வீதி வெள்ளவத்தை, கொழும்பு 06, இலங்கை எனும் முகவரியிலிருந்து வெளிவந்த இச்சஞ்சிகை தற்போது 359 கஸ்தூரியா வீதி, யாழ்ப்பாணம் எனும் முகவரியிலிருந்து வெளிவருகின்றது. 'உதயன் ஐ.ரி. ஐலன்ட்' நிறுவனம் இதனை வெளியிடுகின்றது.

முக்கியத்துவம்
--------------

உலகளாவிய ரீதியில் 20ம் நூற்றாண்டின் கடைசிப் பகுதியில் கணனி அறிமுகமானாலும்கூட, இலங்கையில் அதன் அறிமுகம் தாமதித்தே இடம்பெற்றது. தமிழ்மொழியில் கணனிப் பயன்பாடு குறித்து இலங்கையில் போதிய விளக்கங்களை வழங்குவதற்கான நூல்களோ, வழிகாட்டல்களோ குறைவாக இருந்த காலகட்டத்தில் தமிழ்மொழியில் இலங்கையில் வெளிவந்த முதல் மாத கணினி தமிழ் சஞ்சிகையாக இது காணப்படுகின்றது. வடக்கில் யுத்தம் காரணமாக சிறிது காலம் வெளிவராதிருந்த இவ்விதழ் 2005ம் ஆண்டில் யாழ்ப்பாணத்திலிருந்து தொடர்ந்தும் வெளிவந்துகொண்டிருக்கின்றது. 2011 டிசம்பர் இதழ் முதல் புதுப்பொழிவுடன் தரமான வெள்ளைத் தாளில் அச்சிடப்பட்டு வர்ண படங்களைக் கொண்ட உள்ளடக்கத்துடன் வெளிவருவது சிறப்பம்சமாகும்.

உள்ளடக்கம்
----------

கணனி பற்றி விரிவான ஆக்கங்களை இது கொண்டிருந்தது. குறிப்பாக கணனியின் தொழில்நுட்பங்கள், கணனி மென்பொருட்கள், கணனிப் பயன்பாடு, கணனிப் பயன்படுத்தப்படும்போது எழும் பிரச்சினைகள், வைரஸ் பாதுகாப்புகள் போன்ற பல்வேறு அம்சங்கள் இச்சஞ்சிகையில் இடம்பெற்றிருந்தன. முதல் சஞ்சிகை 48 பக்கங்களைக் கொண்டிருந்தது. தொடர்ந்தும் 48 பக்கங்களுடனே இவ்விதழ் வெளிவந்துகொண்டிருக்கின்றது. கால மாற்றங்களுக்கேற்ப கணினித்துறையிலும் குறிப்பாக இணையத்துறையில் ஏற்படக்கூடிய மாற்றங்களை வாசகர்களுக்கு இலகு நடையில் தமிழ்மொழியில் விளங்க வைத்து தனக்கென ஒரு வாசகர் வட்டத்தை உருவாக்கிக் கொண்டுள்ளது.

விலை
----

* ரூபாய் 50
**வாசுத்து சூத்திர உபநிடதம்** என்பது இந்திய மரபுவழிச் சிற்பக்கலை குறித்த ஒரு பழங்கால நூல் ஆகும். 10 ஆம் நூற்றாண்டைச் சேர்ந்ததாகக் கருதப்படும் இந்நூல் சமசுக்கிருத மொழியில் எழுதப்பட்டது. இதை எழுதியவர் பிப்பிலாடர் என்பவர். பிப்பிலாடர் நான்கு மாணவர்களின் சிற்பநூல் பற்றிய கேள்விகளுக்கு விளக்கம் அளிப்பது போன்ற வடிவத்தில் அமைக்கப்பட்டுள்ள இந்நூல் இதன் காலத்துக்குச் சற்று முன்னும் பின்னும் எழுந்த சிற்பநூல்களிலிருந்து மாறுபட்டதாக அமைந்துள்ளது. மற்ற நூல்கள் சிற்பம் தொடர்பிலான செயல் முறைகளை விரிவாக விளக்குவனவாக அமைந்துள்ளன. ஆனால் வாசுத்து சூத்திர உபநிடதமோ சிற்பக்கலையைக் கோட்பாட்டு அடிப்படையில் விளக்குகின்றது. 

சிற்ப சாத்திரம் அதர்வ வேதத்தின் ஒரு பகுதி என்னும் கருத்தைப் பல இடைக்காலச் சமசுக்கிருத நூல்கள் கூறுகின்றன. அதர்வ வேதத்தில், சிற்ப சாத்திரம் குறித்த தகவல்கள் அதிகம் இல்லை. அதர்வ வேதம் கிறித்துவுக்கு முந்திய காலப்பகுதியைச் சேர்ந்தது. முறையான சிற்ப நூல்களின் காலம் கிபி ஏழாம் எட்டாம் நூற்றாண்டுக்குப் பிற்பட்டதே. எனவே இந்தப் பல நூற்றாண்டுக் கால இடைவெளியை நிரப்பும் வகையிலான சிற்ப நூல்கள் எதுவும் கிடைத்தில. வாசுத்து சூத்திர உபநிடதம் இத்தகைய ஒரு நூலாக இருக்கலாம் என்ற கருத்தை இந் நூலை முதன்முதலாகப் பதிப்பித்தவர்கள் கொண்டிருந்தனர். எனினும், இந்நூலின் உட்சான்றுகளும் வெளிச் சான்றுகளும் இந்தக் கருத்தை உறுதி செய்வதாக இல்லை எனச் சில அறிஞர்கள் கருதுகின்றனர்.
Example of control system of a continuous stirred-tank reactor.
அணுக்கரு உலையின் கட்டுப்பாட்டகம்.
**செயல்முறைக் கட்டுப்பாடு** (Process Control) என்பது ஒரு பொறியியல் துறையாகும். இது குறிப்பிட்ட செயல்முறையின் வெளீயிட்டை ஒரு விரும்பத்தகுந்த எல்லைக்குள் தொடர்ச்சியாக பராமரிக்க கட்டமைப்புகள்(architechture), இயங்குமுறைகள்(mechanism) மற்றும் நெறிமுறைகள்(algorithm) ஆகியவற்றைப் புரிந்தணர்ந்து கட்டுப்படுத்துகிறது. உதாரணமாக, ஒரு பொருளின் ஒத்த தயாரிப்புகளுக்காக இரசாயன உலையின் வெப்பநிலை தொடர்ச்சியாக பராமரிக்கப்படுவது செயல்முறைக் கட்டுப்பாடு ஆகும். 

செயல்முறைக் கட்டுப்பாடு பரவலாக இன்று அனைத்து தொழிற்சாலைகளிலும் பயன்படுத்தப்படுகிறது, இதன் மூலம் தொடர்ந்து இயக்கப்படும் செயல்முறைகளிலிருந்து ஒத்தப் பொருட்களை அதிகளவில் உற்பத்திசெய்யப்படுவது சாத்தியமாகிறது. செயல்முறைக் கட்டுப்பாடானது தன்னியக்கமாக்கலை(automation) ஏதுவாக்குகிறது, இதன் மூலம் ஒரு சிக்கலான செயல்முறையானது, மத்திய கட்டுப்பாட்டு அறையிலுள்ள குறைந்த எண்ணிக்கையிலான ஊழியர்களைக் கொண்டே இயக்க முடியும். 

செயல்முறைக் கட்டுபாடானது பின்னுட்டக் கட்டுபாட்டினையோ அல்லது திறந்த நிலையாகவோ செயற்படும். பின்னுட்டக் கட்டுப்பாடானது தொடர்ச்சியாகவோ அல்லது தொடர்ச்சியற்றோ இருக்கலாம்.

செயல்முறைக் கட்டுப்பாட்டினை பயன்படுத்தும் பல்வேறு செய்முறைகள்
-------------------------------------------------------------

* **தொடர்ச்சியற்ற (Discrete)** : இது பல்வேறு உற்பத்தி, இயக்கம், பேக்கேஜிங் பயன்பாடுகளில் காணப்படுகின்றது.
* **கூறு (Batch)** : சில பயன்பாடுகளில், குறிப்பிட்ட அளவு மூலப்பொருட்கள் குறிப்பிட்ட கால அளவு, குறிப்பிட்ட வழிகளில் இணைந்து ஒரு இடைநிலை அல்லது இறுதி விளைவை ஏற்படுத்தவேண்டும். எ.கா; ஒட்டுப்பொருள்(glue) தயாரிப்பின்பொழுது, அதன் வேதியியல் மூலப்பொருட்கள் குறிப்பிட்ட அளவு குறிப்பிட்ட கால அளவில் ஒரு வெப்பகலனுள் வைத்து இறுதியாக வெளீயிடப்படுகிறது. கூறு செயல்முறைக்கு மற்றுமொரு உதாரணம் உணவுப்பொருட்கள், பானங்கள், மருந்துப் பொருட்கள் உற்பத்தியாகும். கூறு செயல்முறையானது ஒரு ஆண்டுக்கு குறைந்த அல்லது மிதமான உற்பத்தி தேவைப்படும் இடங்களில் பயன்படுகின்றது.
* **தொடர்ச்சியான (Continuous)** : தொடர்ச்சியான செயல்முறை ஒர் ஆண்டுக்கு அதிக அளவிலான உற்பத்தி தேவைப்படும் இடங்களில் பயன்படுகின்றது. பெட்ரோலியம், நெகிழி, வேதியியல் தொழிற்சாலை போன்றவை தொடர்ச்சியான செயல்முறைக்கு எடுத்துக்காட்டாகும்.

சான்றுகள்
---------

1. ↑  "தனித்த செயல்முறை". அக்டோபர் 15, 2015 அன்று பார்க்கப்பட்டது.
2. ↑  "கூறு செயல்முறை". அக்டோபர் 15, 2015 அன்று பார்க்கப்பட்டது.
**சித்தாயம் கோபகுமார்** (*Chittayam Gopakumar*) பிறப்பு 30 மே 1965) இந்தியப் பொதுவுடைமைக் கட்சியைச் சேர்ந்த ஓர் இந்திய அரசியல்வாதி ஆவார். இவர் 2011இல் முதன்முறையாக கேரள சட்டமன்றத்திற்கு பத்தனம்திட்டா மாவட்டத்தில் அடூர் சட்டமன்றத் தொகுதியிலிருந்து வேட்பாளராக தேர்ந்தெடுக்கப்பட்டார். 2016இல் நடடைபெற்ற கேரள சட்டமன்றத் தேர்தலில் அதே தொகுதியிலிருந்து இவர் மீண்டும் வெற்றி பெற்றார். இவர் கேரள சட்டமன்றத்தின் தற்போதைய துணை சபாநாயகராக இருக்கிறார்.

இவர், 2019இல் நடைபெற்ற இந்தியப் பொதுத் தேர்தலில் கேரளாவில் மாவேலிக்கரை மக்களவைத் தொகுதியிலிருந்து இடதுசாரி ஜனநாயக முன்னணியின் வேட்பாளராக போட்டியிட்டு இந்திய தேசிய காங்கிரசு வேட்பாளர் கொடிக்குன்னில் சுரேஷிடம் தோற்றார் .

சொந்த வாழ்க்கை
--------------

இவர் 30 மே 1965இல், கொல்லம் மாவட்டத்திலுள்ள சித்தாயத்தில் டி. கோபாலகிருஷ்ணன் - டி. கே. தேவயானி ஆகியோரின் மகனாக பிறந்தார். இவர் கொட்டாரக்கரை புனித கிரிகோரியோசு கல்லூரியில் முன் பட்டப்படிப்பை முடித்தார். ஆனால் தனது குடும்பத்தின் மோசமான நிதி நிலைமை காரணமாக மேற்கொண்டு படிக்க முடியவில்லை. இவர், சி. செர்லி பாய் என்பவரை மணந்தார். இவர்களுக்கு இரண்டு மகள்கள் உள்ளனர்.

அரசியல் வாழ்க்கை
----------------

கோபகுமார், தனது பள்ளி நாட்களில், அகில இந்திய மாணவர் கூட்டமைப்பு மூலம் அரசியலில் நுழைந்து, அந்த அமைப்பின் மாநில குழு உறுப்பினரானார். பின்னர் அகில இந்திய தொழிற்சங்க காங்கிரசில் சேர்ந்து, தொழிற்சங்க இயக்கங்களை ஒழுங்கமைக்கத் தொடங்கினார். பின்னர் அகில இந்திய தொழிற்சங்க காங்கிரசின் மாநில செயற்குழு உறுப்பினரானார். இவர் கேரள காசுவண்டி தொழிலாளி கேந்திர அமைப்பின் மாநில செயலாளராகவும் (கேரளா முந்திரி தொழிலாளர்கள் மத்திய தொழிற்சங்கம்), ஆஷா தொழிலாளர் சங்கத்தின் மாநில தலைவராகவும், கேரள மாநில கர்ஷகா தொழிலாளி கூட்டமைப்பின் கொல்லம் மாவட்ட தலைவராகவும் இருந்தார். 18 வயதில், இந்தியப் பொதுவுடைமைக் கட்சி கிளைக் குழு உறுப்பினராக சேர்ந்தார். இப்போது அக்கட்சியின் மாநில அமைப்பின் உறுப்பினராக இருக்கிறார்.

2011இல், கட்சி இவரை கேரள சட்டமன்றத் தேர்தலுக்கான அடூர் தொகுதியின் வேட்பாளராக நிறுத்தியது. இவர் காங்கிரசு வேட்பாளர் பந்தளம் சுதாகரனை 607 வாக்குகள் வித்தியாசத்தில் தோற்கடித்து வெற்றி பெற்றார். அந்த காலகட்டத்தில், இவர் பிற்படுத்தப்பட்ட வகுப்பினரின் நலன் குறித்த குழுவின் தலைவரானார். 2016ஆம் ஆண்டில், மீண்டும் அதே தொகுதியிலிருந்து 25,460 வாக்குகள் வித்தியாசத்தில் மீண்டும் தேர்ந்தெடுக்கப்பட்டார். இவர் காங்கிரசு வேட்பாளர் கே கே ஷாஜுவை தோற்கடித்தார்.

2019 பாராளுமன்றத் தேர்தலில், இவர் மாவேலிக்கரை மக்களவைத் தொகுதியிலிருந்து காங்கிரசு வேட்பாளரும் தொகுதியின் அப்போதைய உறுப்பினருமான கொடிக்குன்னில் சுரேஷிடம் 61,138 வாக்குகள் வித்தியாசத்தில் தோல்வியடைந்தார். 2021 கேரள சட்டமன்றத் தேர்தலில், காங்கிரசு வேட்பாளர் எம். ஜி. கண்ணனை 2919 வாக்குகள் வித்தியாசத்தில் தோற்கடித்து மீண்டும் அடூர் தொகுதியிலிருந்து மீண்டும் தேர்ந்தெடுக்கப்பட்டார்.

மேற்கோள்கள்
-----------

1. ↑
2. ↑
3. ↑  Hiran, U. (2021-05-02). "LDF makes a clean sweep in Pathanamthitta" (in en-IN). *The Hindu*. .
4. ↑

வெளி இணைப்புகள்
---------------

* www.thehindu.com
[*தொடர்பிழந்த இணைப்பு*]
*
தண்டி கிராமத்தை நோக்கி உப்பு நடைப்பயணத்தில் காந்தி
உப்புச் சத்தியாகிரகம் முடிவில் தண்டி கடற்கரையில் உப்பை அள்ளும் காந்தியடிகள்
**தண்டி** (Dandi), இந்தியாவின், குஜராத் மாநிலத்தின் நவ்சாரி மாவட்டத்தில் , நவ்சாரி நகரை ஒட்டி அமைந்த கடற்கரை கிராமம்.

1930 ஆம் ஆண்டின் உப்பு சத்தியாக்கிரகத்தின் போது மகாத்மா காந்தி, மிதுபென் பெட்டிட் மற்றும் சரோஜினி நாயுடு
1930ஆம் ஆண்டில், உப்பு மீதான வரியை நீக்கக் கோரி, பிரித்தானிய அரசுக்கு எதிரான உப்புச் சத்தியாகிரகப் போராட்டத்தின் ஒரு பகுதியாக மகாத்மா காந்தியடிகள் தலைமையில், அகமதாபாத் நகரத்திலிருந்து தண்டி கடற்கரை கிராமம் வரை தொடர்ந்து 24 நாட்கள் ஆயிரக்கணக்கான தொண்டர்களுடன் ஊர்வலமாக நடந்து, தண்டி கடற்கரையில் உப்பை அள்ளினார்.. காந்தியடிகளின் தண்டி யாத்திரை நினைவாக இந்திய அரசு, சபர்மதி முதல் தண்டி வரை செல்லும் சாலையைச் சுற்றுலா மையமாக்க முடிவு செய்துள்ளது.

காந்தி அடிகளின் **தண்டி** உப்புச் சத்தியாகிரகம் போராட்டத்தினை நினைவுகூரும் வகையில் நினைவுச் சின்னம் எழுப்ப அரசு முடிவு செய்துள்ளது.

மேற்கோள்கள்
-----------

1. ↑  The Great Dandi March — eighty years after
2. ↑  "PM's promise to develop Dandi Route yet to be fulfilled: Saurabh Patel". Times of India. Ahmedabad. July 19, 2013. Archived from the original on 2013-07-28.. பார்த்த நாள்: 2013-08-14.
3. ↑  "Gujarat accuses Centre of discrimination in tourism sector". Economic Times. New Delhi. Jul 18, 2013.. பார்த்த நாள்: 2013-08-14.
4. ↑  Ramachandran, Smriti (May 7, 2013). "Proposal for Dandi March memorial gathers momentum". The Hindu. New Delhi.. பார்த்த நாள்: 2013-08-14.

வெளி இணைப்புகள்
---------------

* தண்டி யாத்திரை வரைபடம்
**கம்போடியாவில் இந்தியர்கள்** *(Indians in Cambodia)* ஒரு சமூகமாக மிகச்சிறிய அளவில் வாழ்கிறார்கள். அவர்களில் பெரும்பாலானவர்கள் புலம்பெயர்தவகள் மற்றும் நாடுகடத்தப்பட்டவர்கள் ஆவர். மூன்றில் ஒரு பகுதி இந்தியர்கள் குறிப்பாக கம்போடியத் தலைநகரமான புனோம் பென்னில் வசிக்கிறார்கள் என மதிப்பிடப்பட்டுள்ளது.

வரலாறு
------

பண்டைக்காலந் தொட்டே இந்தியா கம்போடியா உறவுகள் தொடர்ந்து வந்துள்ளன. கம்போடியாவில் இந்தியர்கள் செல்வாக்குடன் இருந்துள்ளனர் என்பதை தமிழ் இந்துமத பாணியிலமைந்த அங்கோர் வாட் ஆலயம் முதல் கெமர் எழுத்துகள் வரை உறுதி செய்கின்றன. தென்னிந்திய மொழிகளான தமிழ் மற்றும் சமசுகிருத எழுத்துருக்களில் இருந்து தோன்றியவையே கெமர் எழுத்துக்கள் ஆகும். தமிழ்நாட்டைச் சார்ந்த பாண்டிய மன்னன் திரு மாறன் 2 வது நூற்றாண்டில் கம்போடியாவில் ஒர் இந்துமதப் பேரரசை நிறுவி ஆட்சி செய்துள்ளார். கம்போடியாவில் உள்ள சமசுகிருதக் கல்வெட்டில் இவருடைய பெயர் இடம்பெற்றுள்ளது.

1960 மற்றும் 1970 ஆம் ஆண்டுகளுக்கு இடைப்பட்ட காலத்தில் தற்கால நவீன இந்தியர்களின் முதலாவது குடியேற்றம் நிகழ்ந்துள்ளது. பஞ்சாபின் வடக்குப் பகுதியில் இருந்து வந்த இவர்கள் பொற்கொல்லர்களாகவும், பணம் கொடுத்து வாங்கும் கந்து வட்டிக்காரர்களாகவும் , மத்திய சந்தைப் பகுதியில் வர்த்தகம் புரிபவர்களாகவும் இருந்துள்ளனர். ஆனால் கெமர் ரூச் படையினரின் வருகைக்குப் பின்னர் இவர்கள் இந்தியா திரும்பினர். பொல் பொட்டின் ஆட்சி முடிவுக்கு வந்த பின்னர் இவர்கள் மீண்டும் கம்போடியாவில் குடியேறினர்,

தற்காலநிலை
----------

இன்று, கம்போடியாவில் பல இந்தியர்கள் உணவகங்கள் , மருந்தகங்கள், போன்ற தொழில்களில் ஈடுபட்டுள்ளனர். வளர்ந்துவரும் கம்போடியப் பொருளாதாரம் பல இந்தியர்களை ஈர்த்துள்ளது. பாங்காக், கோலாலம்பூர் மற்றும் சிங்கப்பூர் போன்ற ஊர்களைப் போலில்லாமல் புனோம் பென்னில் மிகக் குறைவான எண்ணிக்கையில் இந்தியர்கள் இருப்பதால் இவர்களுக்குப் போதிய அளவுக்கு ஆதரவும் பின்புலமும் இல்லாமல் இருக்கின்றனர். ஆனால் உள்ளூர் சமூகத்தில் நெருக்கமான உறவு கொண்ட இனக்குழுவாக ஒன்றுபட்டு வாழ்கின்றனர்.

கம்போடியாவில் இந்தியக் கலாச்சாரத்தைக் காணமுடிகிறது. தீபாவளி மற்றும் ஓலி போன்ற இந்துமதப் பண்டிகைகள் இந்திய சமூகத்தினரால் கொண்டாடப்படுகின்றன. புகழ்பெற்ற இந்தி நாடகங்கள் செயற்கைக் கோள் தொலைக் காட்சிகளில் ஒளிபரப்படுகின்றன. தேர்ந்தெடுக்கப்பட்ட சில இந்திய உணவகங்களில் வாரந்தோறும் இந்தி மொழித் திரைப்படங்கள் மற்றும் கிரிக்கெட் போட்டிகளை ஒளிபரப்புகின்றன. செய்திகள் மற்றும் பொழுதுபோக்கு நிகழ்ச்சிகளுக்காக இந்திய அடிப்படையிலான சில இணைய தளங்களும் செயல்படுகின்றன.

மேற்கோள்கள்
-----------

1. ↑  ": Southeast Asia Globe - Made in India". 2011-07-27 அன்று மூலம் பரணிடப்பட்டது. 2015-12-11 அன்று பார்க்கப்பட்டது.
2. ↑  ": Cambodia Tamil Empire". 2016-03-04 அன்று மூலம் பரணிடப்பட்டது. 2015-12-11 அன்று பார்க்கப்பட்டது.

புற இணைப்புகள்
--------------

* Indian Association of Cambodia
இந்திய அரசு இந்தியாவின் ஒவ்வொரு மாநிலத்திலும் போக்குவரத்துக் கழகங்களை அமைத்து மக்களின் தரைவழிப் போக்குவரத்துக்கு உதவுகின்றது. இந்தப் போக்குவரத்துக் கழகங்களுக்கு நடுவண் அரசு குறிப்பிட்ட பங்கும், மாநில அரசு குறிப்பிட்ட பங்கும் முதலீடு செய்துள்ளன. இது தவிர இந்தக் கழகங்கள் தனியாக பங்குகளை வெளியிடுகின்றன. இந்த பங்குகளுக்கு முதல், பங்குகள், பங்காதாயங்கள் போன்றவைகளுக்கு அரசு உத்திரவாதம் அளிக்கிறது.

பணிகள்
------

* போக்குவரத்துக் கழகத்தின் முக்கியப் பணி தரைவழிப் பாதையை மிகவும் குறைவான செலவில் மக்களுக்கு அளிப்பது.
* மக்களுக்குத் தேவையான அளவு பேருந்துகளை இயக்குதல்
* போக்குவரத்துக் கழகம் தேவையானவற்றை உற்பத்தி செய்வது, தேவைப்படும்போது. நிலம். சொத்து ஆகியவற்றை வாங்கவும். விற்கவும் செய்வது.
* மாநில அரசின் அனுமதியுடன் பணத்தைக் கடனாக வாங்கலாம்.

வரவு செலவு தணிக்கை
------------------

ஒவ்வொரு ஆண்டும் போக்குவரத்துக் கழகத்தின் வரவு செலவு கணக்குகளை மாநில அரசிடம் அளிக்க வேண்டும். இது மாநில அரசால் அங்கீகரிக்கப்பட வேண்டும். இக்கழகத்தின் கணக்குகள் அனைத்தும் மாநில அரசின் தணிக்கைக் குழுவினால் சரிபார்க்கப்படுகின்றன.
**துண்டூர் கலமேஷ்வர் பசவேஷ்வர்** (*Dundur Kalameshwar Basaveshwar*) ஒரு இந்திய அரசியல்வாதி மற்றும் தொழிற்சங்கவாதி ஆவார். இவர்  1898 ஆம் ஆண்டில் பிறந்தார். முதலாம் உலகப் போரின்போது அரசரால் ஆணையிடப்பட்ட இந்திய அதிகாரியாகப் பணியாற்றினார். 1932 ஆம் ஆண்டில் தொழிற்சங்க இயக்கத்தில் சேர்ந்தார்.  இவர் வட்ட அளவிலான கூட்டுறவு மேற்பார்வையிடல் ஒன்றியத்தின் தலைவராகவும், தொழில்துறை சங்கம் மற்றும் பிற குழுக்களின் தலைவராகவும் பணியாற்றினார்.  இவர் 1940-1941 சட்ட மறுப்பு இயக்கத்தில் தீவிரமாக இருந்தார் மற்றும் 1942 வெள்ளையனே வெளியேறு போராட்டத்தில் சேர்ந்தார்.  1946 தேர்தலில் பம்பாய் சட்டமன்றத்திற்கு தேர்ந்தெடுக்கப்பட்டார்.  1947 ஆம் ஆண்டு தார்வார் மாவட்டத்தில் உள்ள ஊர்க்காவல் ஊர்க்காவல் படையினர் அமைப்பின் மாவட்டத் தளபதியாக நியமிக்கப்பட்டார்.1952 தேர்தலில் ஹூப்ளி தொகுதியின் இட ஒதுக்கீடு செய்யப்படாத இடத்துக்கு இந்திய தேசிய காங்கிரசு வேட்பாளராக நின்று பம்பாய் சட்டமன்றத்திற்கு மீண்டும் தேர்ந்தெடுக்கப்பட்டார். பசவேஷ்வர் ஸ்ரீ அரவிந்தரின் சீடர் ஆவார். 

பசவேசுவர் சட்டப் பேரவையின் பதவிக்காலம் முடிவதற்குள் மரணமடைந்ததால், இடைத்தேர்தலில் இவரது இடத்தை நிரப்ப சுயேச்சை வேட்பாளர் கே. ஏ. சித்தப்பா தேர்ந்தெடுக்கப்பட்டார்.

மேற்கோள்கள்
-----------

1. 1 2 3 4 5 6 7 8  Homi Jehangirji H. Taleyarkhan (1953). *Bombay Legislature Directory*. Bombay Legislature Congress Party. பக். 21. .
2. ↑  India. Ministry of Information and Broadcasting (1953). *India, a Reference Annual*. Publications Division, Ministry of Information and Broadcasting, Government of India. பக். 108. .
3. ↑  India. Ministry of Information and Broadcasting (1953). *India, a Reference Annual*. Publications Division, Ministry of Information and Broadcasting, Government of India. பக். 19. .
**தண்டு முனிவர்** என்பவர் சைவ சமய முழுமுதற் கடவுளான சிவபெருமானின் பக்தராகவும், பரத நாட்டியத்தின் முதல் ஆசானாகவும் கருதப்படுகிறார். 

சைவர்களின் முழுமுதற்கடவுளான சிவபெருமானால் ஆடப்பட்ட தாண்டவங்கள் சிவதாண்டவங்கள் என்று அழைக்கப்படுகின்றன. சிவபெருமான் தண்டு முனிவருக்கும், பரத முனிவருக்கும் தாண்டவங்களை உருவாக்கி கற்பித்தார் என்று நாட்டிய சாத்திரத்தின் நாலாவது அத்தியாயமான தாண்டவ லட்சணத்தில் குறிப்பிடப்பட்டுள்ளது. 

பரதவ முனிவர் நாட்டிய சாத்திரத்தினை சமஸ்கிருத மொழியில் எழுதியுள்ளார். இதனால் பரதரின் பெயரைத் தாங்கி பரதநாட்டியம் என்று அழைக்கப்படுகிறது. 

சிவபெருமான் நாட்டியக்கலையை தண்டு முனிவருக்கு கற்பித்தார். தண்டு முனிவர் பரத முனிவருக்கு கற்பத்தார் என்ற கூற்றும் உள்ளது. இதனால் நாட்டியத்தை தாண்டவம் என்கின்றனர். 

தண்டு முனிவர் சிவபெருமானுக்கு நடனம் ஆடிக் காட்டுவதைப் போன்ற சிற்பம் பல்லவர் காலத்து மகாபலிபுரம் ரதக் கோயில்களில் உள்ளது.

தண்டு முனிவர் யார்
------------------

தண்டு முனிவர் என்பவர் தனித்த மனிதரா அல்லது நந்திகேசுவரரா அல்லது சிவகணங்களின் தலைவரா என்பது குறித்து சை நூலாசிரியர்களிடையே கருத்து வேறுபாடு நிலவுகிறது. அபிநவகுப்தர் என்ற உரையாசிரியர் தண்டு என்ற சொல் நந்திகேசுவரரைக் குறிக்கும் என்கிறார். சார்ங்கதேவர் என்ற மற்றொரு நூலாசிரியர் தமது *சங்கீத ரத்னாகரம்* என்ற நூலில் பரதருக்கு நிருத்தபிரயோகங்களை தண்டு கற்றுக் கொடுத்தார் என்பதுடன் அவர் சிவகணங்களுக்கு எல்லாம் தலைவர் கணாக்ரனீ என்றும் கூறுகிறார்.

ஆதாரங்கள்
---------

1. ↑
2. ↑
3. ↑
**டி. ஜி. வெங்கட்ராமன்** (2 பிப்ரவரி 1931 - 21 பிப்ரவரி 2013) என்பவர் ஒரு இந்திய அரசியல்வாதி ஆவார். இவர் திமுக உறுப்பினராவார்.

ஆரம்ப கால வாழ்க்கை
------------------

திண்டிவனம் ஜி. வெங்கட்ராமன் 1931 பிப்ரவரி 2 அன்று விழுப்புரம் மாவட்டத்தில் உள்ள  திண்டிவனத்தில் பிறந்தார். இவரது தந்தை வி. கோபால கவுண்டர். இவர் வன்னிய கௌண்டர் சமூகத்தைச் சேர்ந்தவர்.  இவர் திருமதி. வி. வசந்தவை 0760 மே 8 அன்று மணந்தார். இந்த இணையருக்கு மூன்று மகன்களும் ஒரு மகளும் உண்டு. சிதம்பரம் அண்ணாமலை பல்கலைக்கழகத்தில் இளங்கலை பட்டமும், மதராஸ் பல்கலைக்கழகத்தின் சட்டக் கல்லூரியில் பி.எல் பட்டமும் பெற்றார்.

இவர் மறைந்த திரு. நாராயணசாமி முதலியார் (தமிழ்நாட்டின் முன்னாள் சட்ட அமைச்சர்) இடம் சென்னையில் இளவல் வழக்கறிஞராக பணியாற்றினார், பின்னர் திண்டிவனம் மற்றும் தென்னாற்காடு முழுவதும் வழக்கறிஞராக பணிபுரிந்தார்.

இவர் 2013 பெப்ரவரி 21 அன்று தனது 82 வது வயதில் இறந்தார்.

அரசியல் வாழ்க்கை
----------------

இவர் திமுக உறுப்பினராகவும் ஆதரவாலராகவும் இருந்தார். 1977 ஆம் ஆண்டில் திமுக சார்பில் சட்டமன்றத் தேர்தலுல் போட்டியிட்டு இதேகாசின் டி. ஆர். இராஜாராம ரெட்டியிடம் தோல்வியுற்றார்

1989இல் திமுக சார்பில் மாநிலங்களவை உறுப்பினராக தேர்ந்தெடுக்கப்பட்ட இவர் 1995 வரை பணியாற்றினார். இவர் திமுக சார்பில் 1996 மக்களவைத் தேர்தலில் போட்டியிட்டு பதினோன்றாவது மக்களவைக்கு தேர்ந்தெடுக்கப்பட்டார். தன்னை எதிர்த்து போட்டியிட்ட இதேகா சேர்ந்த திண்டிவணம் கே. ராமமூர்த்தியை 190, 276 வாக்குகள் வித்தியாசத்தில் தோறகடித்தார். ஒன்றிய விமான போக்குவரத்து அமைச்சராக (தனிப்பொறுப்பு) நியமிக்கப்பட்டார்.

வகித்த பதவிகள்
--------------

* 1978-85 இல் திமுக பொதுக்குழு உறுப்பினர்.
* 1989-95 மாநிலங்களவைக்கு தேர்ந்தெடுக்கப்பட்டார்
* 1989-90 ஜவுளி அமைச்சக ஆலோசனைக் குழு உறுப்பினர்.
* 1990-91 எஃகு மற்றும் சுரங்க அமைச்சக ஆலோசனைக் குழு உறுப்பினர்
* 1992-94 மனுக்கள் குழு உறுப்பினர்,
* 1993-94 துணைநிலை சட்டமியற்றும் குழு உறுப்பினர்
* 1996-98 பதினொன்றாவது மக்களவைக்குத் தேர்ந்தெடுக்கப்பட்டார்
* 1996-98 ஒன்றிய விமானப்போக்குவரத்துத் துறை அமைச்சர்

சமூக மற்றும் கலாச்சார நடவடிக்கைகள்
----------------------------------

* 1980 முதல்; வன்னிய குல சத்த்ரிய திருமண மண்டப அறக்கட்டளை உறுப்பினர்.

குறிப்புகள்
-----------

1. ↑  "Biographical Sketch". Parliament of India. 11 November 2013 அன்று பார்க்கப்பட்டது.
2. ↑  "Former Union Minister T.G. Venkataraman Dead". OutlookIndia.com. 21 February 2013. 11 November 2013 அன்று மூலம் பரணிடப்பட்டது. 11 November 2013 அன்று பார்க்கப்பட்டது.
**மத்திய நேரடி வரிகள் வாரியம்** (CBDT) என்பது இந்தியாவின் நேரடி வரிச் சட்டத்தை அமல்படுத்தும் பொறுப்பில் உள்ள அரசு நிறுவனமாகும். இது நிதி அமைச்சகத்தின் கீழ் உள்ள வருவாய் துறையின் ஒரு பகுதியாகும். இது 1963இல் நிறுவப்பட்டது. மத்திய நேரடி வரிகள் வாரியமானது தலைவர் மற்றும் 6 உறுப்பினர்களைக் கொண்டது. மத்திய நேரடி வரிகள் வாரியம் வருமான வரி, நிறுவன வரி, செல்வ வரி மற்றும் மூலதன ஆதாய வரிகளை பொதுமக்களிடமிருந்து நேரடியாக வசூலிக்கிறது. இவ்வாரியத்தின் கீழ் வருமான வரித் துறை மற்றும் வருமான வரி விசாரணை தலைமை இயக்குநரகம் உள்ளிட்ட 8 இயக்குநரகங்கள் செயல்படுகிறது.

நேரடி வரிகள் வாரியத்தின் கீழ் செயல்படும் துறைகள்
------------------------------------------------

* வருமான வரித் துறை
* மத்திய மறைமுக வரிகள் மற்றும் சுங்க வாரியம்

வாரிய உறுப்பினர்கள்
-------------------

மத்திய நேரடி வரிகள் வாரியத் தலைவரை இந்தியக் குடியரசுத் தலைவர் நியமிக்கிறார். இதன் பிற 6 உறுப்பினர்களை நிதி அமைச்சரால் நியமிக்கப்படுகிறார்கள். இதன் தலைவர் மற்றும் உறுப்பினர்களில் பெரும்பான்மையானவர்கள் இந்திய ஆட்சிப் பணி அலுவலர்கள் ஆவார். வாரிய உறுப்பினர்களின் பதவிக்காலம் மூன்று ஆண்டுகள் ஆகும்.

* தலைவர் -
* உறுப்பினர் - வருமான வரி & வருவாய் -
* உறுப்பினர் - சட்டம் & கணினிமயமாக்கல்
* உறுப்பினர்- நிர்வாகம்
* உறுப்பினர்- பரிவர்த்தனை செயல்முறை அமைப்பு
* உறுப்பினர்- புலனாய்வு & விசாரணை
* உறுப்பினர்- தணிக்கை & நீதித் துறை

முதன்மை செயல்பாடுகள்
--------------------

* இந்தியாவில் நேரடி வரி சட்டங்களை அமல்படுத்துதல்
* வருமான வரி, நிறுவன வரி, செல்வ வரி மற்றும் மூலதன ஆதாய வரிகளை வசூலித்தல்.
* வருமான வரித்துறை அதிகாரிகளை நிர்வகித்தல் மற்றும் மேற்பார்வை செய்தல்
* நேரடி வரிவிதிப்பு தொடர்பான சட்டக் கொள்கைகள் மற்றும் நடைமுறைகளை அமலாக்கம் செய்தல்.
* வருமான வரித்துறையின் செயல்பாடுகளை மதிப்பாய்வு செய்தல்.
* நேரடி வரி நிர்வாகம் மற்றும் கொள்கை விஷயங்களில் ஆய்வுகளை நடத்துதல்
* வரி செலுத்துவோர்களிடையே வரி செலுத்துவது தொடர்பாக விழிப்புணர்வை மேம்படுத்துவதில் பங்கு வகித்தல்.

இதனையும் காண்க
--------------

* வருமான வரித் துறை

மேற்கோள்கள்
-----------

1. ↑  Central Board of Direct Taxes
**பாவகீதம் ( Bhavageeth)** (அதாவது 'உணர்ச்சி கவிதை') என்பது இந்தியாவில் கவிதை மற்றும் மெல்லிசையின் ஒரு வடிவமாகும். இந்த வகையறையில் பாடப்பட்ட பெரும்பாலான கவிதைகள் காதல், இயற்கை மற்றும் தத்துவம் போன்றவற்றுடன் தொடர்புடையவை, மேலும் கஜல்கள் ஒரு விசித்திரமான மீட்டருடன் பிணைக்கப்பட்டிருந்தாலும், கசல்களிடமிருந்து பாவகீதம் அதிகம் வேறுபட்டதல்ல. இந்த வகை கருநாடகம் மற்றும் மகாராட்டிராவில் மிகவும் பிரபலமானது. இது பிற மொழிகளில் வெவ்வேறு பெயர்களால் அழைக்கப்படலாம்.

கன்னட பாவகீதம்
--------------

கன்னட பாவகீதம் நவீன கன்னட கவிதைகளிலிருந்து பெறப்படுகிறது. நவீன கன்னட கவிஞர்கள் குவேம்பு, டி.ஆர் பேந்த்ரே, கோபாலகிருஷ்ண அடிகா, கே. எஸ். நரசிம்மசுவாமி, ஜி எஸ் சிவருத்ரப்பா, கே. எஸ். நிசார் அகமது, ராஜு அனந்தசாமி ஆகியோரின் பாடல்களுக்கு இவ்வகையான இசையமைக்கப்பட்டுள்ளன.

மராத்தி பாவகீதம்
----------------

மராத்தி பாவகீதம் மராத்தி மொழி கவிதைகளிலிருந்து பெறப்படுகிறது. இவ்வகை இசையில் குறிப்பிடத்தக்க இசையமைப்பாளர்கள் / கலைஞர்கள் / பாடகர்கள் ஹிருதநாத் மங்கேஷ்கர், லதா மங்கேஷ்கர், ஆஷா போஸ்லே, சுதிர் பாட்கே, அருண் தேதி, மற்றும் சுமன் கல்யாண்பூர் ஆகியோர் அடங்குவர். கவிஞர்களில் சுரேஷ் பட் (மராத்தி கசல்களை பிரபலமாக்கியவர்) மற்றும் சாந்தா ஷெல்கே ஆகியோர் அடங்குவர்.
**காரல் கிரவுல்** (Karl Graul பிப்பிரவரி 6, 1814--நவம்பர் 10, 1864) என்பவர் செருமனி நாட்டைச் சேர்ந்த கிறித்தவப் பாதிரியார் ஆவார். காரல் கிரவுல் 1849 முதல் 1853 வரை தமிழகத்தில் மறைப் பணியும் தமிழ்ப் பணியும் செய்தார். திருக்குறளைத் தம் தாய் மொழியான செருமனியில் மொழியாக்கம் செய்திருந்தார். அவர் இறந்து சில நாள்களுக்குப் பின் "DER KURAL DES THIRUVALLUVER" என்னும் பெயரில் திருக்குறளின் செருமன் மொழிபெயர்ப்பு நூல் வெளிவந்தது.

பிறப்பு, படிப்பு, பணி
---------------------

செருமனியில் உள்ள ஓயார்சித்ஸ் என்னும் சிற்றுரில் ஒரு எளிய நெசவுத் தொழில் புரிந்த குடும்பத்தில் பிறந்தார். செருமனியில் இருக்கும் போதே தமிழ் மொழியைக் கற்றார். லெய்ப்சிக் இவாஞ்சலிக்கல் லூத்தரன் மிசனனின் முதல் இயக்குநராக 1844 ஆம் ஆண்டில் காரல் கிரவுல் இந்தியாவுக்கு அனுப்பப் பட்டார். கிறித்தவ மதக் கருத்துகளைப் பரப்பும் நோக்கத்தில் தமிழகத்துக்கு வந்த செருமானியர்கள் அக்காலத்தில் தமிழ் இலக்கியத்தின் சிறப்புகளை அறிந்து தமிழ் மொழியைக் கற்கத் தொடங்கினர். தமிழகம் வந்தவுடன் தமிழ் மொழியைக் கற்றுக் கொள்ள விரும்பிய காரல் கிரவுல் சீர்காழிக்குச் சென்று தமிழ்ப் புலவர் நல்லதம்பியிடம் தமிழ் இலக்கண இலக்கியங்களைக் கற்றுக் கொண்டார்.

தமிழ்ப்பணி
----------

வாழை மரம், தென்னைமரம், பனை மரம், கமுகு, ஆல் ஆகியன பற்றி செருமானியத்தில் கவிதைகள் புனைந்தார். 
1853இல் லிப்சிக் திரும்பியதும் தமிழ் மொழியையும் இலக்கிய இலக்கணங்களையும் மிசன் மனையில் அங்கு வசித்த செருமானியருக்கு சொல்லிக் கொடுத்தார். தமிழ் இலக்கணத்தை செருமன் மொழியில் எழுதினார். அவர் இறக்கும் தறுவாயில் தாம் எழுதி வைத்திருந்த திருக்குறள் செருமன் மொழிபெயர்ப்பை அச்சிட்டு வெளியிடுமாறு வேண்டினார். அவ்வாறே அவர் மறைந்து சில நாள்களில் அந்நூல் வெளியிடப்பட்டது.

சான்று
------

நினைக்கப்பட வேண்டியவர்கள்-நூல், பதிப்பு உலகத் தமிழ் மொழி அறக்கட்டளை, சிகாகோ,அமெரிக்கா.

குறிப்புகள்
-----------

1. ↑  Biographical Dictionary of Christian Missions p. 257